Mestská časť  Bratislava - Dúbravka

Materiál na 18.rokovanie 
Miestneho zastupiteľstva
dňa 09.júna  2009

Projekt: 
Revitalizácia Parku Družba- II. etapa

Predkladá: 						  Materiál obsahuje:

Ing. Ján Sandtner                                                 	1.  Návrh uznesenia   
starosta MČ Dúbravka     				2.  Stanovisko komisie                                                                
	                                   				3.  Dôvodovú správu 
						        	4.  Prílohy:
							      Výzva č. OPBK/2009/1.1/03
						 	      Potvrdenie registrácie
							      Usmernenie MVaRR SR č. 2/09
  	
Spracovali: 
						    
PhDr. Matilda Križanová
zástupkyňa starostu

Ing. Ján Rössel
referát štrukturálnych fondov

Jún 2009

N á v r h    u z n e s e n i a 

Miestne zastupiteľstvo 

S c h v a ľ u j e 

Viazanie  finančných prostriedkov z Fondu rozvoja bývania vo výške 10 %  čo predstavuje sumu 94 851,233 €   z celkových nákladov realizácie projektu vo výške 948 512,33 €  s DPH  na  „Revitalizáciu Parku Družba- II. etapa“ , v zmysle podmienok čerpania nenávratných finančných   prostriedkov podľa Usmernenia č. 2/2009, vydaného MVaRR SR pre Operačný program Bratislavský kraj.
 
									Z: zástupca starostu
									T. september 2009

Stanovisko
ekonomickej komisie a podnikateľských aktivít zo dňa 1.6.2009

Komisia ekonomická a podnikateľských aktivít odporúča schváliť MZ viazanie finančných prostriedkov z fondu rozvoja bývania vo výške 10 %, čo predstavuje sumu 94 851,23 € z celkových oprávnených nákladov realizácie projektu „Revitalizácia Parku Družba – II. etapa“ vo výške 948 512,33 €, v zmysle podmienok čerpania nenávratných finančných príspevkov podľa Usmernenia č. 2/2009, vydaného  MVaRR SR pre Operačný program Bratislavský kraj.

Hlasovanie:		prítomní: 7		za: 7 		proti: 0		zdržali sa: 0

Dôvodová správa

Na 13. zasadnutí Miestneho zastupiteľstva mestskej časti Bratislava – Dúbravka, konaného 16.9.2008, bola prerokovaná  Informácia o zámere revitalizácie Parku Družba. Uznesením MZ č 260/2008  bol schválený   zámer  dokončenia revitalizácie Parku Družba II. etapa podľa prezentovaného projektu, pomocou využitia finančných prostriedkov z fondov Európskej únie v rámci výzvy č. OPBK/2008/1.1/01, a boli schválené finančné prostriedky vo výške 5% z celkových nákladov realizácie projektu z rozpočtu Mestskej časti Bratislava – Dúbravka, po schválení dotácie Ministerstvom výstavby a regionálneho rozvoja  SR .

	Prvý termín na predloženie žiadosti o nenávratný finančný príspevok ( ďalej NFP ) sme si zabezpečili (zabukovali) na deň 21.7.2008 od 10:30 – 12:30. V tom čase sa zistilo , že na pozemku parciel. č. 2861/5 a 2861/1 je dvojité vlastníctvo, ktoré sme v spolupráci s Magistrátom hl. mesta SR  Bratislavy nedokázali  odstrániť, zrušili sme tento termín a zaistili sme si nový termín  na 29.10.2008 od 10,:30 do 12:30, ktorý sme museli tiež zrušiť. 
Ukázalo sa, že proces zrušenia dvojitého vlastníctva je veľmi zložitý a časove náročný.
Mestská časť vyvinula veľkú snahu urýchliť proces  ( v súčinnosti s Magistrátom hl. mesta SR Bratislavy sme identifikovali pôvodných vlastníkov, presvedčili sme ich, aby súhlasili so zrušením dvojitého vlastníctva, nakoľko sme mali dokumenty o tom ,že ich nehnuteľnosti boli riadne vykúpené  a zaplatené ) do podania žiadostí na  NFP  v druhom termíne, ktorý sme nestihli. 

Riadiaci orgán vyhlásil v v 1. štvrťroku 2009 novú výzvu. Po zhodnotení stavu všetkých dokumentov, požiadaviek, príloh k žiadostí o NFP  sme na výzvu MVaRR SR zo dňa 3.4.2009  reagovali. 
Kód výzvy OPBK/2009/1.1/03
Prioritná os č 1	 Infraštruktúra
Opatrenie č. 1.1	Regenerácia sídiel
Skupina aktivít:	Samostatne dopytovo orientované projekty regenerácie sídiel
Dátum vyhlásenia výzvy: 3.4.2009
Dátum ukončenia výzvy:   2.10.2009
Charakter výzvy: 	priebežná výzva

Nový potvrdený termín na podanie žiadosti na NFP v rámci 1. kola je 30.6.2009 do 15:00 hod. 
Podľa novej metodiky MVaRR SR  žiadateľ o NFP k žiadosti  predkladá schválené uznesenie miestneho zastupiteľstva o tom , že má preukázateľne k dispozícii na uvedený projekt vyčlenených 10 % finančných prostriedkov z celkových nákladov na realizáciu projektu. Uvedená suma má slúžiť na prekonanie počiatočných problémov pri financovaní projektu , aby nedochádzalo k odstúpenie žiadateľa  od realizácie projektu. Na realizácii sa žiadateľ podieľa vlastnými prostriedkami len do výšky 5  % z celkových nákladov na projekt.  Celkové náklady projektu predstavujú  948 512,33 €  s DPH, z toho 5 % predstavuje  47 425,615 € a 10 % predstavuje sumu 94 851,233 €. 

	Vzhľadom na skutočnosť, že proces vypracovania a podania žiadosti na nenávratný finančný príspevok (NFP) je veľmi zložitý a  samospráva nemá  žiadne skúsenosti a odborníkov v danej oblasti, obrátili sme sa  na profesionálne agentúry, ktoré sa špecializujú na túto činnosť a ktorých úspešnosť  schválenia žiadosti o NFP je veľmi vysoká. Výber firmy bol uskutočnený formou  súťaže o verejnom obstarávaní. Záujemcom boli poskytnuté súťažné podmienky a na základe hodnotenia výberovou komisiou v zmysle zákona 25/2005 Z.z. o verejnom obstarávaní bola dňa 17.9.2008 vybraná firma OCTIGON a.s., Bazovská 6, Bratislava, s ktorou bola podpísaná zmluva o dielo. Všetky dokumenty z verejného obstarávaní  sa nachádzajú v kancelárií starostu

	 Druhá etapa projektu Revitalizácia Parku Družba pozostáva z piatich samostatne orientovaných projektov (podmienkou schválenia projektu je , že projekt musí obsahovať minimálne 3 samostatne orientované projekty). Sú to objekty:

SO 01     Skatebordové ihrisko
SO 02	   Cvičný turistický chodník
SO 03	   Kruhové objekty
SO 04    Ihrisko pre všetkých
SO 04/a Oplotenie a akustická bariéra 

Výberové konanie na dodávateľa stavby „ Revitalizácia Parku Družba „ bude až po pridelení nenávratných finančných prostriedkov mestskej časti z Ministerstva výstavby a regionálneho rozvoja SR.

											Príloha  č. 1

Vážený pán, Vážená pani

Vyplnili ste žiadosť o rezerváciu termínu predloženia žiadosti o nenávratný finančný príspevok na MVRR SR pre Operačný program Bratislavský kraj.
Pre úspešné dokončenie rezervácie musíte do 23.04.2009 13:03 potvrdiť svoj záujem o stretnutie kliknutím na odkaz:
http://www.opbk.sk/rezervacia/rezervacia-terminov-2009-1/&hash=f7609fefe4901416090423090315
V prípade včasného nepotvrdenia rezervácie bude Vaša rezervácia zrušená.

Detailné informácie o rezervácii: 
 Termín rezervácie: 30.6.2009 13:00-15:00 
 Výzva: 1.1 - Regenerácia sídiel
 Opatrenie: 1.1. Regenerácia sídiel 
 Priradenie ku skupine aktivít: 1.1.2 Samostatné dopytovo orientované projekty regenerácie sídiel 
 Názov projektu: Revitalizácia parku Družba - 2.etapa 
 Názov žiadateľa: Mestská časť Bratislava - Dúbravka 
 Adresa: Žatevná 2, Bratislava 841 02 
 IČO: 00603406 

 Telefón: 0264534596 

Ďakujeme Vám za Váš záujem. 
Ministerstvo výstavby a regionálneho rozvoja SR

Vážený pán, Vážená pani

Došlo k úspešnému potvrdeniu termínu.

Detailné informácie o rezervácii:
Termín rezervácie: 30.6.2009 13:00-15:00 
Výzva: 1.1 - Regenerácia sídiel
 Opatrenie: 1.1. Regenerácia sídiel 
 Priradenie ku skupine aktivít: 1.1.2 Samostatné dopytovo orientované projekty regenerácie sídiel 
 Názov projektu: Revitalizácia parku Družba - 2.etapa 
 Názov žiadateľa: Mestská časť Bratislava - Dúbravka 
 Adresa: Žatevná 2, Bratislava 841 02 
 IČO: 603406 
 
 Telefón: 0264534596 

Ďakujeme Vám za Váš záujem.
Ministerstvo výstavby a regionálneho rozvoja SR